18 Maatla a Lefoko la Modimo a go fetola a ama batho ka tsela e e molemo gongwe le gongwe. Ka sekai, baboledi ba Bogosi ba kwa Phnom Penh, kwa Cambodia, ba ne ba rera gabedi ka kgwedi kwa porofenseng ya Kompong Cham. Moruti mongwe wa koo o ne a rulaganya go kopana le Basupi mo lekgetlhong le le latelang le ba neng ba tlile go etela porofense eo ka lone e re ka a ne a utlwile baruti ba bangwe ba bua bosula ka Basupi ba ga Jehofa. O ile a ba botsa dipotso tse di kaga go keteka malatsi a boikhutso mme a ba reetsa ka tlhoafalo fa ba ntse ba mmeela mabaka ka Dikwalo. Go tswa foo o ile a re: “Jaanong ke a itse gore se baruti ba bangwe ba ntseng ba se bua ka lona ga se boammaaruri! Ba ntse ba re ga lo dirise Baebele, mme mo mosong ono otlhe ke se lo ntseng lo se dira!”